گونشلی نفت یاتاغی
گونَشلی (لاتین الیفبا. Günəşli) خزر دنیزینده ساحیلدن اوزاق ، باکی نین 120 کیلومتر (75 مایل) شرقینده، نفت قایالارین 12 کیلومتر جنوب شرقینده، آزری-چیراق-گونشلی (AÇG) بؤیوک بیر نفت پروژه سی بؤلگه سینده یئرلشیبدیر.  بو یاتاق 1958 - 1963 ایللری آراسیندا تاپیلیب. بیرینجی ساحیلدن اوزاق پلاتفورم 1976جی ایلده قورولدو. 4 فولاد جاکتلری یئره گیریب اونو 10 قویو اوستونده ساخلاماقدادیر. 1980جی ایل ایطلاعاتلارینا گؤره، پلاتفورم، گونده 320 تون نفت چیخاردیر. دئییلیر گونشلی یاتاغیندا 100 میلیون تون نفت ذخیره سی واردیر.

2015 یانغین حادیثه‌سی 
2015 جی ایل دسامبر آیی نین 4جو گونونده، نفت یاتاغی پلاتفورمونون غرب بؤلمه سینده بیر اؤلدوروجو یانغین باش وئردی. سوکار نفت شیرکیتی نین وئردیگی ایطلاعاتا گؤره، یانغین سو آلتینداکی 10 سایی پلاتفورم قاز لوله سی نین طوفاندان آلدیغی خسارته گؤره باشلامیشدیر. یانغین سونوندا، پلاتفورمون بیر بؤلومو چؤکموشدور. پلاتفورما باغلانتیلی 28 قویونون نفت استخراجی دایاندیرلمیش، و پلاتفورما موتصیل اولان قاز کمرلری ده کسیلمیشدیر. ایتفاقدان قاباق، سوکارین تولید ائتدیگی پترولون یوزده 60ی بو پلاتفورمدان قایناقلانیرمیش.

یانغین سونوندا دئییلیر 32 ایشچی جانلارین الدن وئریبلر. و 42 آیری ایشچی ده یانغین ایچیندن قورتاریلمیش، 9 ایشچی یارالی اولاراق مریضخانا دا یاتیردیلمیشلار، و قالانی دا ساغلام قالیبلار.

قایناقلار